techiaith/cofnodycynulliad_en-cy huggingface dataset:
English: Welcome back to the meeting of the Economy, Trade, and Rural Affairs Committee. We move on now to item 4 on our agenda, which is scrutiny of the Minister for Finance and Local Government. May I extend a very warm welcome to the Minister? Thank you to you and your officials for being with us this afternoon for this scrutiny session on the Subsidy Control Bill legislative consent memorandum. Just for information, this legislative consent memorandum was referred to this committee by the Business Committee on 14 September, and the closing date for publishing the report is 4 November. So, may I ask the Minister and her officials to introduce themselves for the record, and then we can move straight into questions? Minister.
Welsh: Croeso nôl i gyfarfod y Pwyllgor Economi, Masnach, a Materion Gwledig. Symudwn ni nawr i eitem 4 ar ein hagenda, sef craffu ar y Gweinidog Cyllid a Llywodraeth Leol. Gaf i estyn croeso i'r Gweinidog? Diolch ichi a'ch swyddogion am fod gyda ni y prynhawn yma i'r sesiwn graffu hon ar y memorandwm cydsyniad deddfwriaethol ar y Bil Rheoli Cymorthdaliadau. Jest er mwyn gwybodaeth, cafodd y memorandwm cydsyniad deddfwriaethol hwn ei gyfeirio at y pwyllgor hwn gan y Pwyllgor Busnes ar 14 Medi, a'r dyddiad cau ar gyfer cyflwyno adroddiad yw 4 Tachwedd. Felly, gaf i ofyn i'r Gweinidog a'i swyddogion i gyflwyno eu hunain i'r record, a gallwn ni wedyn symud yn syth i gwestiynau? Gweinidog.
English: So, we'll move on to item 5, and in accordance with Standing Order 17.42, I propose that the committee resolves to exclude the public for the remainder of the meeting. Are all Members content? I can see that all Members are content. The motion is agreed and that brings the public part of this meeting to an end. Thank you very much.
Welsh: Felly, symudwn ni ymlaen i eitem 5, ac yn unol â Rheol Sefydlog 17.42, dwi'n cynnig bod y pwyllgor nawr yn penderfynu gwahardd y cyhoedd o weddill y cyfarfod hwn. A yw'r holl Aelodau'n fodlon? Gallaf weld bod yr holl Aelodau yn fodlon. Derbynnir y cynnig, felly, a daw hynny â'r cyfarfod cyhoeddus i ben. Diolch yn fawr iawn.
English: Thank you, Chair. We touched on the impact of COVID earlier on, and I wanted to ask - . We know that the pandemic has highlighted and exacerbated the existing inequalities in society, many of which are well known, and has raised a number of issues in terms of balancing individual rights, in terms of the rights and interests of others and society at large. So, in terms of the evidence that you've gathered on the impact of the pandemic on human rights and the disproportionate impact it has had on different groups, such as women, minority ethnic communities, disabled people, and so forth, what are the key issues that you'd like to raise with us as members of this committee in that regard?
Welsh: Diolch, Gadeirydd. Mi wnaethon ni gyffwrdd ar effaith COVID yn gynharach, ac eisiau gofyn oeddwn i - . Rŷn ni'n gwybod bod y pandemig wedi amlygu a gwaethygu'r anghydraddoldebau yn y gymdeithas - rhai rŷn ni'n hen gyfarwydd â nhw - ac mae hefyd wedi codi llawer o faterion yn ymwneud â chydbwysedd hawliau unigol o ran hawliau a buddiannau eraill a chymdeithas yn gyffredinol. Felly, o ran y dystiolaeth rydych chi wedi'i chasglu ar effaith y pandemig ar hawliau dynol a'r effaith anghymesur y mae wedi ei chael ar wahanol grwpiau, fel menywod, pobl o leiafrifoedd ethnig, pobl anabl, ac ati, beth yw'r materion allweddol rydych chi'n moyn eu codi gyda ni fel aelodau o'r pwyllgor yma o ran hynny?
English: Thank you. Yes, this follows on well from what Sarah talked about there in terms of the lack of expertise, perhaps, and some of the key challenges that face us in Wales in terms of promoting or advancing human rights and equality for everyone. I wanted to say, from everything I've heard this afternoon, I think the three themes that stand out to me as priorities - maybe this is a question about priorities and challenges that are specific to Wales and the Welsh Government - are strengthening the legislative framework, improving education and awareness of rights, and also improving access or creating access to justice. Those are major issues, aren't they? I take it that you must think that those things have to happen simultaneously to be integrated, and so what do you think the Welsh Government should prioritise in this area in order to strengthen and advance this awareness and promotion of human rights and equalities in Wales? In addition to what Sarah mentioned in terms of the awareness of the legal process and the access to expertise that can assist people in Wales, are there any specific challenges for Wales that face us here?
Welsh: Diolch. Mae'n dilyn ymlaen yn dda fanna o beth oedd Sarah yn sôn amdano fe jest nawr o ran y diffyg arbenigedd, efallai, a rhai o'r heriau allweddol yna sy'n ein hwynebu ni yng Nghymru o ran hyrwyddo cydraddoldeb a hawliau dynol i bawb. Ro'n i ishie gofyn, o'r holl bethau dwi wedi eu clywed y prynhawn yma, dwi'n meddwl mai'r tair thema sy'n sefyll mas i fi, o ran blaenoriaethau - efallai fod hwn yn gwestiwn am flaenoriaethau a heriau penodol i Gymru a Llywodraeth Cymru - yw cryfhau'r fframwaith cyfreithiol, gwella addysg ac ymwybyddiaeth o hawliau a hefyd wella'r mynediad yna neu greu mynediad at gyfiawnder. Felly, mae'r rheini'n feysydd mawr onid ŷn nhw? Dwi'n cymryd eich bod chi'n teimlo bod yn rhaid i'r tri pheth yna ddigwydd yr un pryd i fod yn integredig. Beth fyddech chi'n dweud bod angen i Lywodraeth Cymru ei flaenoriaethu yn y maes yma er mwyn cryfhau'r ymwybyddiaeth yma a'r hyrwyddo yma o hawliau dynol a chydraddoldeb yng Nghymru? Ac ar wahân i'r hyn roedd Sarah yn sôn amdano fe jest nawr o ran, efallai, yr ymwybyddiaeth o'r broses gyfreithiol a'r mynediad at arbenigwyr sy'n medru helpu pobl yng Nghymru, oes yna heriau penodol neu allweddol eraill i Gymru sy'n ein hwynebu ni yma?
English: Just a brief question, after Sioned mentioned the situation in Wales. I wanted to just take a step back and look at the situation across the UK. We know that there is a review ongoing in terms of the Act. Do you have any opinion, based on your experience, on what will happen with that review and the impact on Wales as well, particularly focusing on your idea about having a bespoke Act here in Wales? Thank you very much.
Welsh: Jest cwestiwn byr, ar ôl i Sioned sôn am y sefyllfa yma yng Nghymru. Dwi eisiau jest cymryd cam yn ôl i edrych ar y sefyllfa dros y Deyrnas Unedig. Rydyn ni'n gwybod bod yna adolygiad yn mynd ymlaen ynglŷn â'r Ddeddf. Oes gennych chi farn, o'ch profiad chi, am beth fydd yn digwydd efo'r adolygiad yna a'r effaith ar Gymru hefyd, yn enwedig yn canolbwyntio ar eich syniad chi am gael Deddf yma yng Nghymru? Diolch yn fawr iawn.
English: No, I understand that.
Welsh: Na, deall yn hollol.
English: Thank you very much. That's all.
Welsh: Diolch yn fawr iawn. Dyna i gyd.
English: Good afternoon and welcome to this Plenary session. Before we begin, I want to set out a few points. This meeting will be held in a hybrid format, with some Members in the Senedd Chamber and others joining by video-conference. All Members participating in proceedings of the Senedd, wherever they may be, will be treated equally. A Plenary meeting held using video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are noted on your agenda.
Welsh: Prynhawn da. Croeso, bawb, i'r Cyfarfod Llawn. Cyn i ni ddechrau, dwi angen nodi ychydig o bwyntiau. Cynhelir y cyfarfod hwn ar ffurf hybrid, gyda rhai Aelodau yn y Siambr ac eraill yn ymuno drwy gyswllt fideo. Bydd yr holl Aelodau sy'n cymryd rhan yn nhrafodion y Senedd, ble bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y cyfarfod yma heddiw, ac mae'r rheini wedi eu nodi ar eich agenda.
English: Llywydd, Local Places for Nature is an excellent example of Government and community groups working together to create and improve green spaces, making a real difference close to where people live. Hundreds of local schemes have already been completed, with many more to follow.
Welsh: Llywydd, mae Lleoedd Lleol ar gyfer Natur yn enghraifft wych o'r Llywodraeth a grwpiau cymunedol yn cydweithio i greu a gwella mannau gwyrdd, gan wneud gwahaniaeth gwirioneddol yn agos at ble mae pobl yn byw. Mae cannoedd o gynlluniau lleol eisoes wedi'u cwblhau, ac mae llawer mwy i ddod.
English: Diolch, Prif Weinidog. I recently visited the Rabbit Hill Community Woodland in my constituency and the wonderful volunteers working on the project. The wood sits adjacent to the Duffryn estate and had sadly slipped into disuse following years of neglect. However, in 2017 it received funding from the Create your Space campaign, which was backed by both the Welsh Government and the National Lottery Community Fund. The impact this fund is having is profound, and it's so nice to see the wood being returned as a place that the community can both enjoy and be proud of. Campaigns such as Create your Space and Local Places for Nature are invaluable, but more can always be done to improve our natural environment. How is the Welsh Government planning to build on these schemes to ensure that everyone in Wales can enjoy the benefits of green spaces?
Welsh: Diolch, Prif Weinidog. Ymwelais yn ddiweddar â Choetir Cymunedol Rabbit Hill yn fy etholaeth i a'r gwirfoddolwyr gwych sy'n gweithio ar y prosiect. Mae'r goedwig wrth ymyl ystad Dyffryn ac yn anffodus yr oedd wedi mynd yn segur yn dilyn blynyddoedd o esgeulustod. Fodd bynnag, yn 2017 cafodd gyllid gan yr ymgyrch Crëwch Eich Man, a gefnogwyd gan Lywodraeth Cymru a Chronfa Gymunedol y Loteri Genedlaethol. Mae'r effaith y mae'r gronfa hon yn ei chael yn ddwys, ac mae mor braf gweld y goedwig yn dychwelyd i fod yn lle y gall y gymuned ei fwynhau a bod yn falch ohono. Mae ymgyrchoedd fel Crëwch Eich Man a Lleoedd Lleol ar gyfer Natur yn hynod werthfawr, ond gellir gwneud mwy bob amser i wella ein hamgylchedd naturiol. Sut mae Llywodraeth Cymru yn bwriadu adeiladu ar y cynlluniau hyn i sicrhau y gall pawb yng Nghymru fwynhau manteision mannau gwyrdd?
English: Well, Llywydd, I thank Jayne Bryant for what she said about the current schemes and for the excellent example from her own constituency. Over the first year of the Local Places for Nature scheme, a scheme designed to bring nature to people's doorsteps, 82 new community orchards were established, 520 new gardens were opened, and over 73,000 bulbs were planted. And that's just one part of what this scheme has provided, and we are committed to go on with the scheme, working with our partners, for example in Keep Wales Tidy, to go on making that difference close to where people live. The climate emergency committee, Llywydd, tells us that 60 per cent of the changes that are needed to be taken to reduce carbon emissions will rely on individuals choosing to act differently. This scheme is designed to bring that difference close to where people live, and alongside COP26, of course, we will have COP Cymru here in Wales. Each week, there will be an event bringing many, many people together, looking at what more we can do. The first one, to be held on 6 November, later this week, in mid Wales, will be focused on nature-based solutions, and that will allow us to do exactly what Jayne Bryant asked, to find even more ways in which we can make this scheme reconnect people to nature-based solutions in their own areas, contributing to Wales's effort on that great climate change mission on which we are all embarked.
Welsh: Wel, Llywydd, diolch i Jayne Bryant am yr hyn a ddywedodd am y cynlluniau presennol ac am yr enghraifft wych o'i hetholaeth ei hun. Yn ystod blwyddyn gyntaf y cynllun Lleoedd Lleol ar gyfer Natur, cynllun y bwriadwyd iddo ddod â natur i garreg drws pobl, sefydlwyd 82 o berllannau cymunedol newydd, agorwyd 520 o erddi newydd, a phlannwyd dros 73,000 o fylbiau. A dim ond un rhan o'r hyn y mae'r cynllun hwn wedi'i ddarparu yw hynny, ac rydym ni wedi ymrwymo i fwrw ymlaen â'r cynllun, gan weithio gyda'n partneriaid, yn Cadwch Gymru'n Daclus er enghraifft, i barhau i wneud y gwahaniaeth hwnnw yn agos at le mae pobl yn byw. Mae'r pwyllgor argyfwng hinsawdd, Llywydd, yn dweud wrthym y bydd 60 y cant o'r newidiadau y mae angen eu gwneud i leihau allyriadau carbon yn dibynnu ar unigolion yn dewis ymddwyn yn wahanol. Mae'r cynllun hwn wedi'i gynllunio i ddod â'r gwahaniaeth hwnnw yn agos at ble mae pobl yn byw, ac ochr yn ochr â COP26, wrth gwrs, bydd gennym ni COP Cymru yma yng Nghymru. Bob wythnos, bydd digwyddiad yn dod â llawer iawn o bobl at ei gilydd, gan edrych ar beth arall y gallwn ni ei wneud. Bydd yr un cyntaf, i'w gynnal ar 6 Tachwedd, yn ddiweddarach yr wythnos hon, yn y canolbarth, yn canolbwyntio ar atebion sy'n seiliedig ar natur, a bydd hynny yn caniatáu i ni wneud yn union yr hyn a ofynnodd Jayne Bryant, sef dod o hyd i hyd yn oed mwy o ffyrdd y gallwn ni wneud i'r cynllun hwn ailgysylltu pobl ag atebion sy'n seiliedig ar natur yn eu hardaloedd eu hunain, gan gyfrannu at ymdrech Cymru ar y daith newid hinsawdd fawr honno yr ydym ni i gyd wedi cychwyn arni.
English: First Minister, I welcome the Local Places for Nature scheme, and I look forward to increasing access to and enjoyment of nature and our rural areas for a wider Welsh audience. I remember as a child having the countryside code taught to me in school, and I am sure you did, as did many others in this Chamber. It provided advice on how to make sure that our enjoyment of the countryside did not impact on wildlife and livestock, and helped teach people to respect, protect and enjoy rural landscapes. In July of this year, the Country Land and Business Association launched its countryside code educational pack, which brought a fresh approach to teaching the code. First Minister, with the increase in visitors to our countryside, what plans does your Government have to work with organisations such as the CLA to update and relaunch the much-loved countryside code to a new generation? Diolch.
Welsh: Prif Weinidog, rwy'n croesawu'r cynllun Lleoedd Lleol ar gyfer Natur, ac yn edrych ymlaen at gynyddu mynediad at natur a'n hardaloedd gwledig a mwynhad ohonyn nhw i gynulleidfa ehangach yng Nghymru. Rwy'n cofio fel plentyn y cod cefn gwlad yn cael ei addysgu i mi yn yr ysgol, fel yr wyf i'n siŵr y cawsoch chi, a llawer o bobl eraill yn y Siambr hon. Rhoddodd gyngor ar sut i wneud yn siŵr nad oedd ein mwynhad o gefn gwlad yn effeithio ar fywyd gwyllt a da byw, a helpodd i addysgu pobl i barchu, gwarchod a mwynhau tirweddau gwledig. Ym mis Gorffennaf eleni, lansiodd y Gymdeithas Tir a Busnesau Cefn Gwlad ei phecyn addysgol cod cefn gwlad, a ddaeth â dull newydd o addysgu'r cod. Prif Weinidog, gyda'r cynnydd i nifer yr ymwelwyr â'n cefn gwlad, pa gynlluniau sydd gan eich Llywodraeth i weithio gyda sefydliadau fel y Gymdeithas Tir a Busnesau Cefn Gwlad i ddiweddaru ac ail-lansio'r cod cefn gwlad hynod boblogaidd i genhedlaeth newydd? Diolch.
English: I think we may have lost the connection to the First Minister. I'm going to call for a short technical break, to see - . [ Interruption.] First Minister, are you able to hear us clearly? I think the answer to that is 'no'. So, we'll take a short technical break and we'll see if we can resume the connection quite quickly.
Welsh: Rwy'n credu efallai ein bod ni wedi colli'r cysylltiad â'r Prif Weinidog. Rwy'n mynd i alw am seibiant technegol byr, i weld - . [ Torri ar draws.] Prif Weinidog, a allwch chi ein clywed ni yn glir? Rwy'n credu mai'r ateb i hynna yw 'na'. Felly, cymerwn ni seibiant technegol byr a gweld a allwn ni ailddechrau'r cysylltiad yn eithaf cyflym.
English: Okay, we're resuming. If I can just confirm with the First Minister whether he was able to hear the question from Samuel Kurtz, or does he need it repeated?
Welsh: Iawn, rydym ni'n ailddechrau. A gaf i gadarnhau gyda'r Prif Weinidog a oedd yn gallu clywed y cwestiwn gan Samuel Kurtz, neu a oes angen ei ailadrodd?
English: Llywydd, I heard the bulk of Mr Kurtz's question - enough, I hope, to be able to agree with him that the increased numbers of visitors to the Welsh countryside does bring with it a different obligation on people to make sure that they do so in a way that is respectful of what is required of them. I thank the CLA for the work that they have done in refreshing the countryside code. Teaching these things in our schools is very important, and, as we know, we have a very receptive audience indeed amongst our school population. Llywydd, alongside the net-zero plan that the Welsh Government published last week, we published a companion document, illustrating over 100 actions that different individuals and organisations have committed themselves to. I was particularly struck by what pupils at Ysgol Mynyddygarreg said. In their pledge, they said, 'We will change our little habits together.' And in a question that is about the little things we can do, the local things that we can do, I think that tells us that we've got a genuinely receptive population amongst our young people to the sorts of points that the Member was making.
Welsh: Llywydd, clywais y rhan fwyaf o gwestiwn Mr Kurtz - digon, gobeithio, i allu cytuno ag ef fod y niferoedd cynyddol o ymwelwyr â chefn gwlad Cymru yn dod â rhwymedigaeth wahanol ar bobl i wneud yn siŵr eu bod nhw'n gwneud hynny mewn ffordd sy'n parchu'r hyn sy'n ofynnol ganddyn nhw. Rwy'n diolch i'r Gymdeithas Tir a Busnesau Cefn Gwlad am y gwaith y mae wedi ei wneud i adnewyddu'r cod cefn gwlad. Mae addysgu'r pethau hyn yn ein hysgolion yn bwysig iawn, ac, fel y gwyddom, mae gennym ni gynulleidfa dderbyngar iawn yn wir ymhlith poblogaeth ein hysgolion. Llywydd, ochr yn ochr â'r cynllun sero-net a gyhoeddwyd gan Lywodraeth Cymru yr wythnos diwethaf, fe wnaethom ni gyhoeddi dogfen ategol, sy'n dangos dros 100 o gamau y mae gwahanol unigolion a sefydliadau wedi ymrwymo iddyn nhw. Cefais fy nharo yn arbennig gan yr hyn a ddywedodd disgyblion Ysgol Mynyddygarreg. Yn eu haddewid nhw, fe wnaethon nhw ddweud, 'Byddwn yn newid ein harferion bach gyda'n gilydd.' Ac mewn cwestiwn sy'n ymwneud â'r pethau bach y gallwn ni eu gwneud, y pethau lleol y gallwn ni eu gwneud, rwy'n credu bod hynny yn dweud wrthym ni fod gennym ni boblogaeth wirioneddol dderbyngar ymhlith ein pobl ifanc i'r mathau o bwyntiau yr oedd yr Aelod yn eu gwneud.
English: I thank Joyce Watson for that question. Llywydd, our actions are set out in the Net Zero Wales plan, which we published last week. The plan shows the range of matters for which this Senedd has responsibility, setting out actions in transport, housing, the rural economy and renewable energy amongst others.
Welsh: Diolch i Joyce Watson am y cwestiwn yna. Llywydd, mae ein camau gweithredu wedi eu nodi yn y cynllun Cymru Sero Net, a gyhoeddwyd gennym ni yr wythnos diwethaf. Mae'r cynllun yn dangos yr amrywiaeth o faterion y mae'r Senedd hon yn gyfrifol amdanyn nhw, gan nodi camau ym meysydd trafnidiaeth, tai, yr economi wledig ac ynni adnewyddadwy ymysg eraill.
English: Diolch, Prif Weinidog. Buildings account for just under a quarter of UK greenhouse gas emissions, most of which come from fossil fuel heating. So, tackling climate change really does begin at home. Your Government is leading the way, with today's announcement of funding for greener social homes, and the new fossil fuel-busting standard to which 20,000 new social homes for rent will be built over the next five years. All that is absolutely fantastic news. But are you able to update the Senedd on where you are with private developers as far as getting them to adopt exactly the same standards?
Welsh: Diolch, Prif Weinidog. Mae adeiladau yn gyfrifol am ychydig yn llai na chwarter o allyriadau nwyon tŷ gwydr y DU, ac mae'r rhan fwyaf o'r rhain yn deillio o wresogi tanwydd ffosil. Felly, mae mynd i'r afael â'r newid yn yr hinsawdd yn dechrau yn y cartref yn wirioneddol. Mae eich Llywodraeth yn arwain y ffordd, gyda'r cyhoeddiad heddiw o gyllid ar gyfer cartrefi cymdeithasol gwyrddach, a'r safon newydd ar gyfer chwalu tanwydd ffosil y bydd 20,000 o gartrefi cymdeithasol newydd yn cael eu hadeiladu i'w rhentu dros y pum mlynedd nesaf. Mae hynny i gyd yn newyddion hollol wych. Ond a wnewch chi roi'r wybodaeth ddiweddaraf i'r Senedd am eich sefyllfa yng nghyswllt datblygwyr preifat o ran eu cael nhw i fabwysiadu'r un safonau yn union?
English: Well, Llywydd, I thank Joyce Watson for that, and for the welcome that she offered to the £150 million-worth of additional investment, which my colleague Lee Waters has been able to announce today, to improve the energy efficiency of existing social homes in Wales. But Joyce Watson is right that we have, as well, to persuade both private rented properties and home owners to take the actions, which each one of us needs to take in our own lives, if we are to reach the goal of a net-zero Wales by 2050. Some of those decisions will be difficult and challenging decisions, but, back in September, we set out the new standards that will be required from any private house building that has any element of Welsh Government grant associated with it. At the same time, we took action to make sure that new private housing, as well as public housing, cannot be built in future in Wales on land that is liable to flooding. And I know that these are challenging things that we are asking of the sector, but unless we are prepared to take those challenging decisions now, we will not be on the path to the future that we need to be, and that is what the plan of last week is designed to do. It's designed to make sure that, here in Wales, we are able to meet that targets that we have set for ourselves, to make the contributions in the whole range of areas in our own lives. Housing is certainly one of them. Today's announcement is part of that. The challenges we set down for private home ownership have to be part of that same picture.
Welsh: Wel, Llywydd, diolch i Joyce Watson am hynna, ac am y croeso a roddodd i'r buddsoddiad ychwanegol gwerth £150 miliwn, y mae fy nghyd-Weinidog Lee Waters wedi gallu ei gyhoeddi heddiw, i wella effeithlonrwydd ynni cartrefi cymdeithasol presennol yng Nghymru. Ond mae Joyce Watson yn iawn bod yn rhaid i ni, hefyd, argyhoeddi eiddo rhent preifat a pherchnogion cartrefi i gymryd y camau, y mae angen i bob un ohonom ni eu cymryd yn ein bywydau ein hunain, os ydym ni am gyrraedd y nod o Gymru sero-net erbyn 2050. Bydd rhai o'r penderfyniadau hynny yn benderfyniadau anodd a heriol, ond, yn ôl ym mis Medi, fe wnaethom nodi'r safonau newydd a fydd yn ofynnol gan unrhyw adeilad tŷ preifat sydd ag unrhyw elfen o grant Llywodraeth Cymru yn gysylltiedig ag ef. Ar yr un pryd, fe wnaethom ni gymryd camau i wneud yn siŵr na ellir adeiladu tai preifat newydd, yn ogystal â thai cyhoeddus, yn y dyfodol yng Nghymru ar dir sy'n agored i lifogydd. Ac rwy'n gwybod bod y rhain yn bethau heriol yr ydym ni'n eu gofyn gan y sector, ond oni bai ein bod ni'n barod i wneud y penderfyniadau heriol hynny nawr, ni fyddwn ar y llwybr i'r dyfodol y mae angen i ni fod arno, a dyna y bwriedir i'r cynllun yr wythnos diwethaf ei wneud. Bwriedir iddo wneud yn siŵr ein bod ni, yma yng Nghymru, yn gallu cyrraedd y targedau hynny yr ydym ni wedi eu gosod i ni ein hunain, i wneud y cyfraniadau yn yr holl ystod o feysydd yn ein bywydau ein hunain. Mae tai yn sicr yn un ohonyn nhw. Mae'r cyhoeddiad heddiw yn rhan o hynny. Mae'n rhaid i'r heriau y gwnaethom eu pennu ar gyfer perchentyaeth breifat fod yn rhan o'r un darlun.